CELEX: E2014J0007
Language: hr
Date: 2014-09-24 00:00:00
Title: Presuda Suda od 24. rujna 2014. u predmetu E-7/14 – Nadzorno tijelo EFTA-a protiv Kraljevine Norveške (Neispunjenje obveza države EGP-a – Sloboda pružanja usluga – Članak 36. Sporazuma o EGP-u – Ukupan iznos poreza za registraciju motornih vozila koje su uzele u zakup i privremeno uvezle u Norvešku osobe s boravištem u Norveškoj)

16.4.2015   
            
            
               HR
            
            
               Službeni list Europske unije
            
            
               C 122/5
            
         PRESUDA SUDA
   od 24. rujna 2014.
   u predmetu E-7/14
   Nadzorno tijelo EFTA-a protiv Kraljevine Norveške
   (Neispunjenje obveza države EGP-a – Sloboda pružanja usluga – Članak 36. Sporazuma o EGP-u – Ukupan iznos poreza za registraciju motornih vozila koje su uzele u zakup i privremeno uvezle u Norvešku osobe s boravištem u Norveškoj)
   (2015/C 122/06)
   U predmetu E-7/14 Nadzorno tijelo EFTA-a protiv Kraljevine Norveške – ZAHTJEV za izjavu da održavajući na snazi nacionalna pravila u skladu s kojima se za motorna vozila uzeta u zakup i registrirana u inozemstvu koja su u Norvešku privremeno uvezle osobe s boravištem u Norveškoj naplaćuje ukupan iznos poreza za registraciju, a da osoba nema pravo na oslobođenje ili povrat ako vozilo nije namijenjeno za trajnu uporabu prvenstveno u Norveškoj, odnosno ne upotrebljava se na taj način, Norveška nije ispunila svoje obveze iz članka 36. Sporazuma o EGP-u, Sud, u sastavu Carl Baudenbacher, predsjednik, Per Christiansen i Páll Hreinsson (sudac izvjestitelj), suci, donio je 24. rujna 2014. presudu kao u izreci:
   Sud:
   
               1.
            
            
               Izjavljuje da, održavajući na snazi nacionalna pravila u skladu s kojima se za motorna vozila uzeta u zakup i registrirana u inozemstvu koja su u Norvešku privremeno uvezle osobe s boravištem u Norveškoj naplaćuje ukupan iznos poreza za registraciju, a da osoba nema pravo na oslobođenje ili povrat ako vozilo nije namijenjeno za trajnu uporabu prvenstveno u Norveškoj, odnosno ne upotrebljava se na taj način, Norveška nije ispunila svoje obveze iz članka 36. Sporazuma o EGP-u.
            
         
               2.
            
            
               Nalaže da Kraljevina Norveška snosi troškove postupka.